Fleur Adcock
Store norske leksikon,Språk og litteratur,Litteratur i verden,Oseanias litteratur,New Zealands litteratur
Fleur Adcock er en newzealandsk lyriker, bosatt i Storbritannia fra 1963. Hennes lavmælte, ofte ironiske dikt kjennetegnes av psykologisk innsikt og nøktern skildring av mellommenneskelige forhold, der universelle temaer som kjærlighet og hat dominerer. Hennes senere dikt omhandler temaer knyttet til migrasjon og fremmedgjøring, samt økologiske og politiske spørsmål.
Utvalgte diktsamlinger The Inner Harbour (1979)  The Incident Book (1986)  Meeting the Comet (1988)  Time-Zones (1991)  Looking Back (1997)  Collected poems (2019)  Hun redigerte også The Oxford Book of Contemporary New Zealand Verse (1982). Les mer i Store norske leksikon New Zealands litteratur sentrallyrikk Eksterne lenker James K. Baxter and poets of the 1950s and 1960s. I Te ara - The Encyclopedia of New Zealand